Γιώργος Ρουσόπουλος (καθηγητής)

Ο Γιώργος Ρουσόπουλος, γεννημένος το 1951, είναι πανεπιστημιακός καθηγητής Φιλοσοφίας. Τα ερευνητικά του ενδιαφέροντα αφορούν τη Φιλοσοφία των Μαθηματικών και της Λογικής, την Αναλυτική Φιλοσοφία, τη Γνωσιολογία και την Επιστημολογία. Είναι επίσης συγγραφέας δύο μυθιστορημάτων.

 Γεννήθηκε στον Βόλο. Πήρε πτυχίο από το Μαθηματικό Τμήμα του Αριστοτέλειου Πανεπιστημίου Θεσσαλονίκης το 1973 και έκανε μεταπτυχιακές σπουδές στα Μαθηματικά (Master of Science, Πανεπιστήμιο του Ρότσεστερ στην πολιτεία της Νέας Υόρκης 1973-75) και στη Φιλοσοφία (Master of Arts, Πανεπιστήμιο της Καλιφόρνιας στο Σαν Ντιέγκο 1980-81). Ανακηρύχθηκε διδάκτωρ Φιλοσοφίας από το Τμήμα Φιλοσοφίας, Παιδαγωγικών και Ψυχολογίας του Πανεπιστημίου Ιωαννίνων το 1987, χάρη στη διατριβή: Η κριτική των κλασικών Μαθηματικών από τον Brower και την Σχολή του Ιντουισιονισμού. Με υποτροφία του Βρετανικού Συμβουλίου (British Council) έκανε μεταδιδακτορικές σπουδές κατά τα έτη 1986-87 στο Πανεπιστήμιο της Οξφόρδης, υπό την εποπτεία του καθηγητή Μ.Α.Ε. Ντάμετ. Δίδαξε Φιλοσοφία ως συμβασιούχος στο Γενικό Τμήμα του Πολυτεχνείου Κρήτης (1988-1993) και στο Παιδαγωγικό Τμήμα Δημοτικής Εκπαίδευσης του Πανεπιστημίου Κρήτης (1989-1993). Από το 1993 έως τη συνταξιοδότησή του δίδαξε Φιλοσοφία της Επιστήμης, Λογική και Γνωσιολογία στο Τμήμα Φιλοσοφικών και Κοινωνικών Σπουδών του Πανεπιστημίου Κρήτης. Επίσης, δίδαξε στο μεταπτυχιακό πρόγραμμα «Φιλοσοφία: Γνώση, Αξίες και Κοινωνία» του τομέα Φιλοσοφίας του τμήματος Φιλοσοφικών και Κοινωνικών Σπουδών του Πανεπιστημίου Κρήτης, στο διεπιστημονικό, διατμηματικό πρόγραμμα μεταπτυχιακών σπουδών «Βιοηθικής» του τομέα Φιλοσοφίας του τμήματος Φιλοσοφικών και Κοινωνικών Σπουδών του Πανεπιστημίου Κρήτης και στο διαπανεπιστημιακό, διεπιστημονικό, διατμηματικό πρόγραμμα μεταπτυχιακών σπουδών «Εγκέφαλος και Νους» του τμήματος Ιατρικής (σε συνεργασία με τα τμήματα Φιλοσοφικών και Κοινωνικών Σπουδών, Επιστήμης Υπολογιστών, Φυσικής του Πανεπιστημίου Κρήτης, Νοσηλευτικής και ΜΙΘΕ του Πανεπιστημίου Αθηνών. Διετέλεσε επισκέπτης μεταπτυχιακός φοιτητής στο κολέγιο Γούλφσον στο πανεπιστήμιο της Οξφόρδης (1986-87) και εκλεγμένος ομότιμος επισκέπτης του ίδιου κολλεγίου (εαρινό εξάμηνο 1995-96). Μέλος της Φιλοσοφικής Εταιρίας The Institute Vienna Circle του Πανεπιστημίου της Βιέννης. Βιβλία Η κριτική των Κλασικών Μαθηματικών από τον Brouwer και την Σχολή του Ιντουισιονισμού. Διδακτορική Διατριβή, Τομέας ΦΠΨ, Πανεπιστήμιο Ιωαννίνων, 1987.(Μετάφραση): Frege, Gottlob: Τα Θεμέλια της Αριθμητικής. Εκδ. «Νεφέλη», Αθήνα 1990.(Μονογραφία): Επιστημολογία των Μαθηματικών. Αναλυτικο-αναφορικότητα και νομιμοποίηση στα νεότερα Μαθηματικά. Εκδ. “Gutenberg”, Αθήνα 1991.(Μετάφραση): Quine, W.V.: Φιλοσοφία της Λογικής. Εκδ. «Δαίδαλος – Ι. Ζαχαρόπουλος», Αθήνα 1993.(Επιμέλεια): Μελέτες για τον Εμπειρισμό. Γράφουν: Γ. Ρουσόπουλος, Rudolf Carnap, W.V. Quine. Εκδ. «Καρδαμίτσα», Αθήνα 1997.(Επιμ.): Η Επικαιρότητα της Αρχαίας Ελληνικής Φιλοσοφίας. Επιμ. Μυρτώ Δραγώνα-Μονάχου, Γιώργος Ρουσόπουλος. Πρακτικά του Διεθνούς Συνεδρίου της FISP που διεξήχθη στο Ρέθυμνο τον Οκτώβριο του 1995. Εκδ. «Ελληνικά Γράμματα», Αθήνα 1997.(Μονογραφία): Αναλυτική της Παράστασης. Η Γνωσιοθεωρία του Κύκλου της Βιέννης. Εκδ. «Ελληνικά Γράμματα», Αθήνα 1998.(Μονογραφία): Μαθηματικός Ρεαλισμός. Εκδ. «Ελληνικά Γράμματα», Αθήνα 1999.(Επιμ.): Αλήθεια. Γράφουν: Γ. Ρουσόπουλος, Alfred Tarski, Donald Davidson, Hartry Field. Εκδ. «Ελληνικά Γράμματα», Αθήνα 2002.(Επιμ.): Σύγχρονος Εμπειρισμός. Κείμενα. Γράφουν: Γ. Ρουσόπουλος, Rudolf Carnap, Moritz Schlick, Donald Davidson, W.V. Quine. Πανεπιστημιακές Εκδόσεις Κρήτης, 2007.Γνωσιολογία, Φιλοσοφία και Επιστήμη υπό το καθεστώς της παράστασης. “Gutenberg”, Αθήνα 2009.Ο κύκλος της Βιέννης. Η επιστημονική κοσμοαντίληψη. Εκδ. «Οκτώ», Αθήνα 2010.Η φιλοσοφία της επιστήμης. Μια επιτομή. Εκδ. “Liberal Books”, Αθήνα 2011.Καιρός για μυθιστόρημα. Μυθιστόρημα. Εκδ. «Απόπειρα», Αθήνα 2012.Γνωσιολογία. Φιλοσοφία, γνώση και επιστήμη. Εκδ. «Παπαζήση», Αθήνα 2017.Γενική επιστημολογία. Φιλοσοφία, γνώση, επιστήμη. Εκδ. «Οκτώ», Αθήνα 2018. Horex Regina. Η έβδομη ψήφος. Μυθιστόρημα. Εκδ. "24 Γράμματα", Αθήνα 2021.Επιλογή άρθρων «Η Θεωρία του Νοήματος και η Διαμάχη Ρεαλισμού-Αντιρεαλισμού». Ελληνική Φιλοσοφική Επιθεώρηση 9 (1986), 267-278.«Μαθηματική Γνώση και Εμπειρική Επιστημολογία». Δωδώνη 16 (1987), 169-196.«Μαθηματικά, Φιλοσοφία και Φιλοσοφία των Μαθηματικών». Ελληνική Φιλοσοφική Επιθεώρηση 10 (1987), 276-288.«Η Διαμάχη Επιστημονικού Ρεαλισμού – Εμπειρισμού». Ελληνική Φιλοσοφική Επιθεώρηση 12 (1989), 102-112.“Analytico-referentiality and legitimation in modern mathematics”, Philosophia Mathematica 5 (1990), 3-20. «Τηλεσκόπιο και Τυπικό Σύστημα». Στον τόμο: Β. Φιοραβάντες (Επιμ.), Κουλτούρα και Τεχνολογία. Εκδ. Praxis και Παρουσία, 1991, 166-187.«Ο Νόμος του Αποκλειόμενου Τρίτου στον Brouwer και τον Wittgenstein». Στον τόμο: Γ. Τζαβάρας (Επιμ.), Συμπόσιο για τον Wittgenstein. Εκδ. «Δωδώνη», 1991, 69-82.«Παράσταση τέλος;». Στον τόμο: Γ. Τζαβάρας (Επιμ.), Παρόν και Μέλλον της Φιλοσοφίας. Εκδ. «Δωδώνη», 1995, 21-59.«Κρίση και Κριτική του Νεότερου Εμπειρισμού». Ελληνική Φιλοσοφική Επιθεώρηση 13 (1996), 74-93.“Representation and Ideology of Representation in Modern Empiricism”. Αριάδνη 8 (1996), 149-156. (= «Παράσταση και ιδεολογία της παράστασης στον νεότερο εμπειρισμό». Το Βήμα των Κοινωνικών Επιστημών 21 (1997), 87-102).“The actuality of Plato’s thought in post-Fregean philosophy”. Στον τόμο: Μ. Δραγώνα-Μονάχου, Γ. Ρουσόπουλος (Επιμ.), Η επικαιρότητα της αρχαίας ελληνικής φιλοσοφίας. Εκδ. «Ελληνικά Γράμματα», Αθήνα 1997, 214-229.«Το Πρόβλημα της Γνώσης». Δευκαλίων 19 (2001), 215-250.«Αναλυτική της Παράστασης και παράσταση της Αναλυτικής». Ελληνική Φιλοσοφική Επιθεώρηση 20 (2003), 306-330.«Ανάγνωση, ανασυγκρότηση και ερμηνεία: μια προσέγγιση των φιλοσοφικών κειμένων». Ελληνική Φιλοσοφική Επιθεώρηση 22 (2005), 243-259. «Quine’s empiricism and Davidson’s criticism of it», Philosophical Inquiry, 27 (2005), 27-39. «Νεοτερική επιστήμη και φιλοσοφική ερώτηση του Καστοριάδη: Από την γνωσιοθεωρία στην οντολογία», Εκδόσεις Υψιλον, Αθήνα 2005, 65-76. «Νεύματα επί νευμάτων: μια επιστημολογική εξέταση της ερμηνευτικής ανθρωπολογίας του Clifford Geertz», Το Βήμα των Κοινωνικών Επιστημών, 47 (2006), 97-134. «Η συγκρότηση της Γνωσιολογίας: Από το πρόβλημα της γνώσης στο πρόβλημα της παράστασης», Δευκαλίων 26 (2008), 83-124. Συνέντευξη του Γ. Ρουσόπουλου στην Αργυρώ Μουντάκη, "Το βιβλίο-net", 2015 Αρχειοθετήθηκε 2021-04-11 στο Wayback Machine.